# Benedek Tibor (színész)

### A Wikipédiából, a szabad lexikonból.

Benedek Tibor (Miskolc, 1911. szeptember 16. – Budapest, 1963. szeptember 18.) színész, konferanszié.

Eredeti neve Benedikt Tibor volt. 1931-ben végzett az Országos Színészképző Iskolában, Törzs Jenő tanítványaként. Több vidéki társulatnál is szerepelt, majd 1934-ben az Arizona mulató feketére maszkírozott dzsesszénekese lett. Itt ismerkedett meg VIII. Edwarddal, akkori walesi herceggel, aki meghívta Londonba, de Benedek ezt nem fogadta el. 1938-ban, a zsidótörvények életbe lépésekor ott kellett hagynia a színpadot.

A háború után tisztviselő lett, de 1948-tól ismét színész; előbb a Kamara Varietében és a Fővárosi Vígszínházban, 1951-től a Vidám Színpadon, 1956-tól Petőfi és a Jókai Színházban, 1960-tól haláláig ismét a Vidám Színpadon játszott. Főként karakterszerepeket kapott, az igazi sikert a kabarészínpadon találta meg. Legemlékezeteseb szerepe a jól értesült, tudálékos kispolgár, Zacsek úr. Nagy műveltségű, több nyelven beszélő színészként sikeres konferanszié is volt. Betegségtől való félelmében 52. éves korában önkezével vetett véget életének.

Fia: Benedek Miklós, színész. Unokája: Benedek Tibor, vízilabdázó, olimpiai bajnok.

## [szerkesztés] Külső hivatkozások

Benedek Tibor részletes életrajz: http://www.szineszkonyvtar.hu/contents/a-e/benedek.htm

- Az eltűnt idő nyomában

- Magyar Rádió Online

## [szerkesztés] Forrás

- Magyar Életrajzi Lexikon (Akadémiai Kiadó, Budapest, 1967.)
- Színházi Kislexikon (Gondolat Kiadó, Budapest, 1969.)

A lap eredeti címe "http://hu.wikipedia.org../../../b/e/n/Benedek_Tibor_%28sz%C3%ADn%C3%A9sz%29_be01.html"

Kategória: Magyar színészek

##### Views

- Szócikk
- Vitalap
- Aktuális változat

##### Keresés